ຫວ່າງແລ້ວນີ້, ຢູ່ຮ່າໂນ້ຍ, ກະຊວງຕຳຫຼວດຫວຽດນາມ ໄດ້ສົມທົບກັບກະຊວງພາຍໃນອັງກິດ ຈັດຕັ້ງການເຈລະຈາກ່ຽວກັບການ ອົບພະຍົບ ແລະ ການເຂົ້າ-ອອກເມືອງລະຫວ່າງ ຫວຽດນາມ-ອັງກິດ ຄັ້ງທີ 1.
ທ່ານພົນໂທ ເລືອງຕາມກວາງ ຮອງລັດຖະມົນຕີກະຊວງຕໍາຫຼວດຫວຽດນາມ ແລະ ທ່ານ Matthew Cycroft ຮອງລັດຖະມົນຕີກະຊວງພາຍໃນອັງກິດ ເປັນປະທານຮ່ວມການເຈລະຈາ.
ທີ່ການເຈລະຈາ, ສອງຝ່າຍໄດ້ແລກປ່ຽນ, ປຶກສາຫາລື ແລະ ເຫັນດີເປັນ ເອກະພາບບັນດາບັນຫາໂຄສະນາສື່ສານກ່ຽວກັບການເຂົ້າ-ອອກເມືອງ ແລະ ການອົບພະຍົບຢ່າງປອດໄພ, ຖືກຕ້ອງຕາມກົດໝາຍ; ບັນດາບັນຫາກ່ຽວຂ້ອງ ເຖິງການກັບຄືນບ້ານເກີດເມືອງນອນ; ນະໂຍບາຍໃໝ່ກ່ຽວກັບການເຂົ້າ-ອອກເມືອງ; ການສະກັດກັ້ນ ແລະ ຕ້ານການຄ້າມະນຸດ…
ສອງຝ່າຍຍົກອອກມາດຕະການຕ່າງໆເພື່ອແນໃສ່ສະກັດກັ້ນການເຂົ້າ-ອອກເມືອງ, ການອົບພະຍົບແບບຜິດກົດໝາຍ, ສົ່ງເສີມການເຂົ້າ-ອອກເມືອງຢ່າງ ປອດໄພ, ຖືກຕ້ອງຕາມກົດໝາຍຜ່ານການເຄື່ອນໄຫວໂຄສະນາສື່ສານ, ຝຶກອົບ ຮົມຍົກສູງກໍາລັງຄວາມສາມາດການເຂົ້າ-ອອກເມືອງ ແລະ ແລກປ່ຽນຂໍ້ມູນຂ່າວສານ; ສືບຕໍ່ຮັກສາ ແລະ ຍົກສູງປະສິດທິຜົນການພົວພັນຮ່ວມມືຢ່າງແໜ້ນແຟ້ນໃນວຽກງານ ກັບຄືນບ້ານເກີດເມືອງນອນ.
ບູນມີ